CELEX: 62022TN0134
Language: el
Date: 2022-03-09 00:00:00
Title: Υπόθεση T-134/22: Προσφυγή της 9ης Μαρτίου 2022 — OO κατά ΕΤΕπ

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/34
            
         
      Προσφυγή της 9ης Μαρτίου 2022 — OO κατά ΕΤΕπ
      (Υπόθεση T-134/22)
      (2022/C 191/44)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: OO (εκπρόσωπος: M. Velardo, δικηγόρος)
      
         Καθής: Ευρωπαϊκή Τράπεζα Επενδύσεων (ΕΤΕπ)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί απορρίψεως της διοικητικής ενστάσεως, της 6ης Δεκεμβρίου 2021, που κοινοποιήθηκε στην προσφεύγουσα κατά την ίδια ημερομηνία (ARES CS-PERS/S&G/ER1 W2021-00710/CO/ps)·
               
            
                  —
               
               
                  να ακυρώσει την απόφαση της 27ης Φεβρουαρίου 2012 (έγγραφο: RH/OPR/2012-0251), η οποία ουδέποτε κοινοποιήθηκε στην προσφεύγουσα·
               
            
                  —
               
               
                  να ακυρώσει την απόφαση της 20ής Μαΐου 2021 (CS-PERS/HROPS/BAP/2021-0360), η οποία κοινοποιήθηκε στον δικηγόρο της προσφεύγουσας στις 8 Ιουνίου 2021 μαζί με το σημείωμα της 27ης Φεβρουαρίου 2012·
               
            
                  —
               
               
                  να καταδικάσει την Ευρωπαϊκή Τράπεζα Επενδύσεων στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται έλλειψη αιτιολογίας των προσβαλλόμενων αποφάσεων, παράβαση του άρθρου 31 του εσωτερικού κανονισμού της ΕΤΕπ, των άρθρων 6 έως 11 του πρωτοκόλλου αριθ. 5 σχετικά με το καταστατικό της ΕΤΕπ, έλλειψη νομικής βάσης και ένσταση έλλειψης νομιμότητας, βάσει του άρθρου 277 ΣΛΕΕ, του σημείου 2.1.1 των διοικητικών διατάξεων.
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση των διατάξεων που διέπουν ratione temporis την απόσπαση του προσωπικού της ΕΤΕπ, μονομερής τροποποίηση της σύμβασης η οποία αντίκειται στους γενικούς κανόνες για την ισότητα των μερών στο πλαίσιο της συμβατικής σχέσης, καθώς και παράβαση του καθήκοντος αρωγής.
               
            
                  3.
               
               
                  Με τον τρίτο λόγο ακυρώσεως προβάλλεται παραβίαση της αρχής προστασίας της δικαιολογημένης εμπιστοσύνης.
               
            
                  4.
               
               
                  Με τον τέταρτο λόγο ακυρώσεως προβάλλεται κατάχρηση εξουσίας.